Okresná prokuratúra Spišská Nová Ves 
Elektrárenská 1, 052 01 Spišská Nová Ves 1 	

Sp. zn. : 2 Pv 46/13/8810	Spišská Nová Ves, 5.3.2013
EEČ : 2-68-61-2013

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1, odsek 3 písmeno b Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátorka Okresnej prokuratúry Spišská Nová Ves
Podľa § 215 odsek 1 písmeno h Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
v dobe od 09.12.2009 do 22.02.2013, najmenej tri mesiace v období dvoch rokov si neplnil z nedbanlivosti zákonnú vyživovaciu povinnosť po dlhší čas v Obci XXXXX, Meste XXXXX a na presne nezistených miestach na dieťa XXXXX, nar. XXXXX, bytom u matky, ktorá vyživovacia povinnosť mu bola určená rozsudkom Okresného súdu v Spišskej Novej Vsi č. 11P 85/2009, ktorý nadobudol právoplatnosť dňa 17.04.2009 vo výške mesačne po 30% zo sumy životného minima na nezaopatrené, neplnoleté dieťa do 30.06.2010 suma 25,36 €, do 30.06.2011 suma 25,38 €, do 30.06.2012 suma 26 € a následne 26,65 €, ktoré má platiť vždy do 15-tého dňa v mesiaci vopred k rukám matky XXXXX, nar. 11.12.1984, trvale bytom XXXXX, ul. Háj č. 1308/27, kde takto jej dlhoval na bežnom výživnom celkove sumu vo výške 1.007,28 €,
lebo zanikla trestnosť činu
Odôvodnenie:
Vyšetrovateľ OR PZ, Odbor kriminálnej polície v Spišskej Novej Vsi pod sp. zn. ORP-889/OVK-SN-2012 stíhal obvineného XXXXX pre prečin zanedbania povinnej výživy podľa § 207 ods. 1, 3 písm. b) Tr. zák., na tom skutkovom základe, že v dobe od 09.12.2009 do 22.02.2013, najmenej tri mesiace v období dvoch rokov si neplnil z nedbanlivosti zákonnú vyživovaciu povinnosť po dlhší čas v Obci XXXXX, Meste XXXXX a na presne nezistených miestach na dieťa XXXXX, nar. XXXXX, bytom u matky, ktorá vyživovacia povinnosť mu bola určená rozsudkom Okresného súdu v Spišskej Novej Vsi č. 11P 85/2009, ktorý nadobudol právoplatnosť dňa 17.04.2009 vo výške mesačne po 30% zo sumy životného minima na nezaopatrené, neplnoleté dieťa do 30.06.2010 suma 25,36 €, do 30.06.2011 suma 25,38 €, do 30.06.2012 suma 26 € a následne 26,65 €, ktoré má platiť vždy do 15-tého dňa v mesiaci vopred k rukám matky XXXXX, nar. 11.12.1984, trvale bytom XXXXX, ul. Háj č. 1308/27, kde takto jej dlhoval na bežnom výživnom celkove sumu vo výške 1.007,28 €. 

V priebehu skráteného vyšetrovania obvinený XXXXX prostredníctvom svojich príbuzných dlh na výživnom uhradil. Potvrdzujú to poštové poukážky adresované oprávnenej XXXXX, matke maloletého dieťaťa, tak jej bolo poukázaných dňa 08.02.2013 340 € a dňa 22.02.2013 700 €. Tým obvinený uhradil už aj výživné za mesiac marec 2013 a časť výživného za mesiac apríl 2013.  

Súčasne nebolo zistené, aby neplatenie výživného malo pre oprávnené dieťa trvalo nepriaznivé následky. 

Podľa § 215 ods. 1 písm. h) Tr. por. „prokurátor zastaví trestné stíhanie, ak zanikla trestnosť činu“.  

Podľa § 86 písm. a) Tr. zákona „trestnosť zanedbania povinnej výživy zaniká, ak  trestný čin  nemal  trvalo  nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu“.

Keďže boli splnené podmienky účinnej ľútosti, bolo potrebné rozhodnúť tak, ako je uvedené vo výroku tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Irena Kurucová
prokurátorka